Minna Kimpimäki

Minna Kimpimäki (s. 1971)Pöytäkirja (PDF). Lapin yliopisto, oikeustieteiden tiedekunta. 12.10.2010. Viitattu 1.11.2016. on suomalainen varatuomari, oikeustieteilijä ja professori. Hän toimii Lapin yliopistossa rikosoikeuden professorina vuodesta 2016 ja oikeustieteiden tiedekunnan dekaanina.

Akateeminen ura

Minna Kimpimäki valmistui 1990 ylioppilaaksi Haukiputaan lukiosta.Johanna Sarjas: Lapin yliopiston rikosoikeuden professoriksi Minna Kimpimäki Yle Uutiset 14.6.2016. Viitattu 1.11.2016. Lukion jälkeen hän opiskeli Lapin yliopistossa oikeustiedettä valmistuen oikeustieteen kandidaatiksi 1994 ja lisensiaatiksi 1997.Minna Kimpimaki rikosoikeuden professoriksi Lapin yliopistoon  ulapland.fi 14.6.2016. Lapin yliopisto. Viitattu 1.11.2016. Tohtoriksi hän väitteli 2005. Hän suoritti vaaditut auskultoinnit ja hänelle myönnettiin 2004 varatuomarin arvo.

Kimpimäki on työskennellyt vuodesta 1993 eri tehtävissä Lapin yliopistossa. Hän on toiminut mm. tutkimusapulaisena, tutkijana ja rikosoikeuden assistenttina. Hän on toiminut myös rikos- ja prosessioikeuden yliassistenttina, joka erikoistui kansainvälisen rikos- ja prosessioikeuden kysymyksiin. Viimeksi ennen tuloaan professoriksi hän työskenteli yliopistonlehtorina.

Minna Kimpimäki on toiminut useamman kerran professorien viransijaisena vakinaisen professorin ollessa estynyt hoitamasta virkaansa. Hän hoiti Lapin yliopistossa viransijaisena kansainvälisen oikeuden professuuria 2006–2007 ja 2010–2011, sekä rikosoikeuden professorin virkaa vuonna 2008. Rikosoikeuden professorina Lapin yliopistossa toiminut Terttu Utriainen jäi keväällä 2014 eläkkeelle yli 30 virkavuoden jälkeen. Lapin yliopiston rehtori Mauri Ylä-Kotola nimitti kesällä 2016 hänen seuraajakseen Minna Kimpimäen. Professorina Kimpimäki aloitti elokuun alussa 2016.

Lapin yliopisto myönsi Kimpimäelle vuonna 2010 kansainvälisen rikosoikeuden dosentin arvon.Nimityksiä: Minna Kimpimäki Rikosoikeuden professoriksi Lapin yliopistoon. Kide. Lapin yliopiston tiede- ja taidelehti 3/2016.

Tutkimustyö ja julkaisut

Oikeustieteilijänä Kimpimäki on tutkinut etupäässä kansainvälisen rikosoikeuden kysymyksiä. Hänen tutkimustyönsä rikosoikeuden kansainvälistymisen tutkimuksessa on ollut uraauurtavaa. 

Kimpimäki on julkaissut oikeustieteen alalta artikkeleita ja teoksia, jotka käsittelevät muun muassa niin kutsuttua universaaliperiaatetta kansainvälisessä rikosoikeudessa. Helsingin yliopiston Erik Castrén-instituutissa vuonna 2011 toimineen tohtori Magdalena Kmakin  mukaan universaaliperiaatteen mukaisesti ajatellaan, että vakavat rikokset vahingoittavat kaikkia valtioita, joten kaikilla valtioilla on siksi oikeus syyttää epäiltyjä tahoja näistä teoista.Universaaliperiaate tärkeänä keinona taistelussa rankaisemattomuutta vastaan  Suomen ulkoasiainministeriö, 4.3.2011. Viitattu 1.11.2016. 

Julkaisuissaan Kimpimäki on pohtinut, mitä prostituution, parituksen ja ihmiskaupan oikeudellinen sääntely on ja miten se tulisi toteuttaa. Hänen on myös laatinut kansainvälisen rikosoikeuden yleisesityksen.

Kimpimäen oikeustieteellinen artikkeli Raiskauksen määrittelyn kipukohta: pakottamalla vai ilman suostumusta? sai Lakimies-aikakauskirjan parhaan kirjoituksen palkinnon vuonna 2017.

Teoksia
 Universaaliperiaate kansainvälisessä rikosoikeudessa. Suomalainen lakimiesyhdistys. 2005. 
 Haureuden harjoittajista ihmiskaupan uhreihin. Prostituution, parituksen ja ihmiskaupan oikeudellinen sääntely. Lapland University Press. 2009. 
 Kansainvälinen rikosoikeus. Kauppakamari. 2015. 

Lähteet

Luokka:Suomalaiset professorit
Luokka:Lapin yliopiston professorit
Luokka:Suomalaiset oikeustieteilijät
Luokka:Vuonna 1971 syntyneet
Luokka:Elävät henkilöt